Zmluva

o nájme nebytových priestorov

**Čl. I.**

## Účastník zmluvy

**1. Prenajímateľ:**

**Obchodné meno:** Dom Matice slovenskej

Sídlo: Bratislavská 1458/71

924 01 Galanta

zastúpený riaditeľkou Bc. Zlaticou Gažovou

**IČO**: 36092533

**DIČ:** 2021632800

Bank. spojenie: VÚB a.s. Pobočka Galanta

Číslo účtu: SK5102000000350022035132

( ďalej len prenajímateľ )

**2. Nájomca:**

**Obchodné meno:** Margita Drinková

Sídlo: SNP 2

900 28 Ivanka pri Dunaji

Dátum narodenia: 05.09.1951

Uzatvárajú v zmysle Zákona č. 116/1990 o nájme a podnájme nebytových priestorov túto

**Zmluvu o nájme**

**Čl. I.**

**Predmet nájmu**

1. Prenajímateľ: ponecháva nájomcovi do nájmu priestory nachádzajúce sa v budove Domu Matice slovenskej v Galante na Bratislavskej ulici č. 1458/71 a to:

a/ kancelárske priestory na prízemí v celkovej výmere 20 m2

b/ spoločné priestory a sociálne zariadenia o výmere 28 m²

**Čl. II.**

**Účel nájmu**

Prenajímateľ prenecháva nájomcovi do užívania nebytové priestory uvedené v čl. I. ako priestory na výkon činnosti nájomcu.

**Čl. III.**

# Doba nájmu

# 

Prenajímateľ a nájomca uzatvárajú túto zmluvu o nájme na dobu určitú, od podpisu zmluvy oboma účastníkmi do 31.12.2018.

**Čl. IV.**

# Nájomné

1. Prenajímateľ i nájomca sa dohodli, že do nájomného za užívanie nebytových priestorov uvedených v čl. I. sa započítajú aj náklady na kúrenie, vodné, stočné, náklady na elektrickú energiu. Prípadné zákonné upravenia energie budú mať vplyv na výšku nájomného, čo bude riešené doplnkom Zmluvy o nájme.

Nájomné, vrátane režijných nákladov tak činí mesačne 120.- €.

1. Nájomca bude nájomné v uvedenej výške platiť na účet prenajímateľa vo VÚB a.s., pobočka Galanta, č. účtu SK51 0200 0000 350022035132, resp. priamo do pokladne prenajímateľa, vždy do 15. dňa bežného mesiaca. Mesačné nájomné sa považuje za uhradené pripísaním na účet prenajímateľa, pri platbe bezhotovostným spôsobom.

**Čl. V.**

**Podmienky užívania nebytových priestorov**

1. Prenajímateľ je povinný odovzdať nebytové priestory uvedené v čl. I. nájomcovi v stave spôsobilom na dohodnuté užívanie, v tomto stave ich na svoje náklady udržiavať a zabezpečovať riadne plnenie služieb spojených s užívaním nebytových priestorov.
2. Nájomca je povinný:

* užívať nebytové priestory uvedené v čl. I. v súlade s obsahom čl. II. tejto zmluvy
* umožniť prenajímateľovi za prítomnosti nájomcu kontrolu nebytových priestorov uvedených v čl. I.
* uhrádzať náklady spojené s obvyklým udržiavaním nebytových priestorov uvedených v
* čl. I., oznámiť bez zbytočného odkladu prenajímateľovi potrebu opráv, ktoré treba vykonať a umožniť ich realizáciu. Inak nájomca zodpovedá za škodu, ktorá nesplnením tejto povinnosti vznikla.
* umiestniť svoje informačné tabule na priečelie budovy Domu Matice slovenskej v Galante len s predchádzajúcim súhlasom prenajímateľa a na miesto ním určené
* akékoľvek úpravy nebytových priestorov uvedených v čl. I. realizovať len so súhlasom prenajímateľa
* Nájomca je povinný zabezpečiť BOZP v zmysle zákona 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 Z. z. a požiarnu ochranu v zmysle vyhlášky MV SR č.121/2002 Z. z. o požiarnej prevencii v znení neskorších predpisov a Zákona č. 314/2001 Z. z. o ochrane pred požiarmi v znení neskorších predpisov.

**Čl. VI.**

**Skončenie nájmu**

1. Nájom končí uplynutím času, na ktorý bol dohodnutý.
2. Nájom končí písomnou dohodou oboch zmluvných strán.
3. Prenajímateľ i nájomca môžu písomne vypovedať túto zmluvu o nájme nebytových priestorov v zmysle § 9 ods. 2., 3. Zák. č. 116/1990 Zb. Výpovedná lehota je jednomesačná / § 12 cit. Zákona/.

V prípade skončenia nájmu z akýchkoľvek dôvodov je nájomca povinný odovzdať nebytové priestory uvedené v čl. I. tejto zmluvy do troch dní odo dňa skončenia nájmu. Za každý ďalší deň neodovzdania týchto nebytových priestorov je nájomca povinný zaplatiť prenajímateľovi, z titulu bezdôvodného obohatenia 5 €. Takto vzniknutý peňažný záväzok je nájomca povinný zaplatiť do 10 dní od prevzatia písomného uplatnenia tohto nároku zo strany prenajímateľa.

**Čl. VII.**

**Záverečné ustanovenie**

1. Obsah tohto zmluvného vzťahu možno meniť písomnou dohodou prenajímateľa a nájomcu formou dodatkov.
2. Ak nie je v tejto zmluve dohodnuté inak, platia vzájomné právne vzťahy prenajímateľa a nájomcu, zákon č. 116/1990 Zb. o nájme a podnájme nebytových priestorov a ďalšie všeobecne záväzné právne predpisy.
3. Zmluva je vyhotovená v 2 rovnopisoch, jej účastníci prevezmú po 1 exemplári zmluvy.
4. Účinnosť zmluvy nastáva dňom jej podpisu prenajímateľom a nájomcom.
5. Zmluvné strany vyhlasujú, že poznajú jej obsah a na znak súhlasu ju podpísali.

V Galante, dňa 01.06. 2016

Prenajímateľ: Nájomca :

Bc. Zlatica Gažová Margita Drinková

Dom Matice slovenskej, Galanta